**Dorul greu îl ştie-o bătrânică**

*Silvia Simona Bodea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copiii mei plecat-au la oraş

Şi singur-am rămas, o bătrânică,

Mă sună des, ca orişice urmaş

Să-ntrebe dacă-s toate bune, cică.

Sunt bine maică, eu le spun mereu,

Să nu vă faceţi griji fără vre-o vină

Şi chiar de-mi este câte-o dată greu

Lor nu le zic, că n-ar avea hodină.

Casa e veche şi-ar cere câte-un cui

Şindrila-i putredă şi plouă-n casă,

Dar tac molcom şi nu spun nimănui

Că n-aş vrea să le fiu lor năpastă.

Băiatul mare are doi feciori

Şi banii sunt puţini, cerinţe-s multe,

Mai vine-acasă-n an de două ori

Şi fire albe văd la el pe tâmple.

Fata cea mică a avut noroc

Cu un bărbat ce o iubeşte, tare,

Au un băiat şi-o casă cu mult loc,

Şi lucruri mândre, fără-asemănare.

Privesc la geam, poate mai trece iar

Poştaşul să-mi mai dea o scrisorică,

Să văd că-s bine, de griji n-aibă habar,

Doar dorul greu îl ştie-o bătrânică.